

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 21.jūnijā Nr.**332**

(prot.Nr.**14**, **19**.§)

**Par līdzekļu piešķiršanu no pamatbudžeta programmas**

**„Izdevumi neparedzētiem gadījumiem”**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes 2017.gada 16.janvāra saistošo noteikumu Nr.3 „Par Daugavpils pilsētas pašvaldības budžetu 2017.gadam” 5.punktu, ņemot vērā SIA „Daugavpils Olimpiskais centrs” 2017.gada 18.aprīļa vēstuli Nr.2-22/72, Daugavpils pilsētas domes Finanšu komitejas 2017.gada 15.jūnija sēdes protokolu Nr.16, atklāti balsojot: PAR – 11 (V.Bojarūns, V.Borisjonoks, J.Dukšinskis, P.Dzalbe, A.Gržibovskis, N.Ignatjevs, J.Lāčplēsis, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Piešķirt līdzekļus no pašvaldības pamatbudžeta programmas „Izdevumi neparedzētiem gadījumiem” 49 000 EUR (četrdesmit deviņi tūkstoši *eiro*) budžeta programmai „Augstāko sasniegumu sportistu atbalsts”.

2. Apstiprināt pamatbudžeta programmas ieņēmumu un izdevumu tāmi 2017.gadam, saskaņā ar pielikumu.

Pielikumā: Daugavpils pašvaldības budžeta programmas „Augstāko sasniegumu sportistu atbalsts” ieņēmumu un izdevumu tāme 2017.gadam.

Domes priekšsēdētājs *(personiskais paraksts)* J.Lāčplēsis